2. pielikums

Ministru kabineta

2020. gada 11. augusta

noteikumiem Nr. 500

**Pieteikumu atlases kritēriji**

|  |  |  |  |
| --- | --- | --- | --- |
| Nr. p. k. | Atlases kritēriji | Kritērija vērtējums1 | Kritērijs ir precizējams (P) vai neprecizējams (N)2 |
| 1. | Pieteikums ir iesniegts noteiktajā termiņā atbilstoši informācijai, kas publicēta tīmekļvietnē www.liaa.gov.lv saskaņā ar Ministru kabineta 2020. gada .... augusta noteikumu Nr. ..... "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" divpusējās sadarbības fonda iniciatīvu īstenošanas noteikumi" (turpmāk – noteikumi) 17. punktu | Jā/Nē | N |
| 2. | Pieteikumu iesniedz Latvijas Republikas komercreģistrā reģistrēts komersants | Jā/Nē | N |
| 3. | Komersants atbilst konkrētās aktivitātes nosacījumiem, mērķauditorijai un nozarei, ko noteicis programmas apsaimniekotājs, atbilstoši informācijai, kas publicēta tīmekļvietnē www.liaa.gov.lv saskaņā ar noteikumu 17. punktu | Jā/Nē | N |
| 4. | Komersantam nav noteiktas Starptautisko un Latvijas Republikas nacionālo sankciju likuma 11.2pantā minētās sankcijas | Jā/Nē | N |
| 5. | Komersantam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ārpustiesas tiesiskās aizsardzības process un tā saimnieciskā darbība nav izbeigta vai apturēta | Jā/Nē | N |
| 6. | Komersants ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšana, kuras nav tiesīgas uzturēties Latvijas Republikā, vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu, vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu | Jā/Nē | N |
| 7. | Pieteikums ir noformēts atbilstoši Latvijas Republikas normatīvo aktu prasībām par dokumentu izstrādāšanu un noformēšanu, kā arī tas ir sagatavots atbilstoši noteikumu 18.1. apakšpunktam un tajā ir norādīta informācija atbilstoši noteikumu 18.2. apakšpunktam | Jā/Nē | P |
| 8. | Komersantam nav Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro* | Jā/Nē | P |
| 9. | Komersants atbilst visiem noteikumu 13.3., 13.4. un 13.5. apakšpunktā minētajiem atbalsta piešķiršanas nosacījumiem | Jā/Nē | N |
| 10. | Sarindojot pieteikumus iesniegšanas secībā (atbilstoši datumam un laikam), nav pārsniegts maksimāli pieļaujamais pieteikumu skaits divpusējās sadarbības fonda aktivitātē  (kritēriju vērtē, ja iesniegto pieteikumu skaits ir pārsniedzis aktivitātē noteikto maksimāli pieļaujamo pieteikumu skaitu) | Jā/Nē | N |

Piezīmes.

1 "Jā" – pozitīvs vērtējums. "Nē" – negatīvs vērtējums.

2 "P" – kritērijs ir precizējams, pieprasot komersantam papildu informāciju. "N" – kritērijs nav precizējams. Ja pieteikums kādā no kritērijiem saņēmis negatīvu vērtējumu ("Nē") un attiecīgais kritērijs nav precizējams, pieteikums tiek noraidīts.

Ekonomikas ministrs J. Vitenbergs